proxectonos/corpus_dominio_legal_administrativo_tmp huggingface dataset:
17/02/2010 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación da delegación de competencias tributarias polo Concello de Fene en materia de recadación voluntaria e executiva das sancións municipais por infraccións da Lei de tráfico, circulación de vehículos a motor e seguridade viaria

O Pleno desta Corporación, na sesión ordinaria celebrada o día 29 de xaneiro de 2010, adoptou, entre outros, o seguinte acordo: “21.–ACEPTACIÓN DA AMPLIACIÓN DA DELEGACIÓN DE COMPETENCIAS TRIBUTARIAS POLO CONCELLO DE FENE EN MATERIA DE RECADACIÓN VOLUNTARIA E EXECUTIVA DAS SANCIÓNS MUNICIPAIS POR INFRACCIÓNS DA LEI DE TRÁFICO, CIRCULACIÓN DE VEHÍCULOS A MOTOR E SEGURIDADE VIARIA. Aceptar a ampliación das competencias delegadas en materia tributaria acordada polo Concello de Fene en relación coa seguinte materia:  Recadación voluntaria e executiva das multas por infraccións da normativa sobre tráfico, circulación de vehículos de motor e seguridade viaria conforme co que establecen as bases para a prestación de servizos tributarios aos concellos da provincia. O exercicio das competencias delegadas obxecto de aceptación levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publiquen no Boletín Oficial da Provincia que se converte en definitivo o acordo municipal de delegación e o acordo de aceptación da dita delegación a Deputación Provincial da Coruña, conforme ao establecido no artigo 7 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo”. O que se fai público para xeral coñecemento. A Coruña, 9 de febreiro de 2010 O presidente en funcións Pablo Villamar Díaz O secretario xeral José Luis Almau Supervía
17/02/2010 | Administración LocalMunicipal
Irixoa
Adxudicación defintiva de contrato de subministo: tractor e segadora-desbrozadora, PAC-2

De conformidade co que dispoñen os artigos 138 e 122.3 da Lei 30/2007, de 30 de outubro, de contratos do sector público, faise pública a seguinte adxudicación definitiva de procedemento negociado urxente do concello, segundo acordo da Xunta de Goberno Local do 15-1-2010: A convocatoria foi aprobada por acordo da Xunta de Goberno do 12-11-2009. O que se fai público para xeral coñecemento e aos efectos de posible interposición do recurso administrativo e contencioso-administrativo procedentes, sen prexuízo das notificacións directas aos licitadores. Irixoa, 9 de febreiro de 2010 O ALCALDE Antonio Deibe Sanmartín
17/02/2010 | Administración LocalMunicipal
Carballo
Anuncio de licitación con procedemento aberto cun único criterio de valoración, factor precio, para a contratación da obra “Reposición de camiños das parroquias do Concello de Carballo” (OBR.02/2010)

Anuncio de licitación con procedemento aberto cun único criterio de valoración, factor prezo, para a contratación da obra “Reposición de camiños das parroquias do Concello de Carballo” (0BR.02/2010).- a) Organismo: Concello de Carballo. b) Dependencia que tramita o expediente: Servicio de Contratación. c) Número de expediente: OBR.02/2010 a) Descripción do obxecto: “Reposición de camiños das parroquias do Concello de Carballo” b) Prazo de execución: doce (12) semanas, contado a partir do día seguinte ó da firma da Acta de Comprobación de Replantexamento. a) Tramitación: ordinaria b) Procedemento: aberto c) Forma: procedemento aberto cun único criterio de adxudicación: factor precio.270.623,97 euros (IVE engadido) Provisional: 3% do presuposto de licitación, IVE engadido.- (8.118,72 €). Definitiva: 5% do importe de adxudicación, IVE excluído. a) Entidade: Concello de Carballo, Servicio Contratación b) Domicilio: Praza do Concello, s/n c) Localidade e código postal: Carballo – 15100 d) Teléfono: 981 704.704 e) Telefax: 981 70.28.58 f) Data límite de obtención de documentos e información: ata as 13 horas do día anterior ó de finalización de presentación de ofertas. Non se esixe clasificación. a) Data límite de presentación de ofertas: en horas de oficina de 9 a 14 horas, (sábados de 9 a 13 horas) dentro do prazo de 26 días naturais a contar dende o día seguinte ó da publicación do anuncio no BOP. b) Documentación a presentar: a documentación presentarase en tres sobres cerrados, que podrán ser lacrados e precintados, firmados polo licitador ou persoa que o represente, denominados: Sobre A) subtitulado “Documentación”, segundo establece o prego na cláusula 12.1. Sobre B) subtitulado “Referencias técnicas”, segundo establece o prego na cláusula 12.2. Sobre c) subtitulado “Oferta económica”. Conterá a proposición económica axustada ó modelo que figura como Anexo II ó Prego (cláusula 12.3). c) Lugar de presentación: Entidade: Concello de Carballo, Rexistro Xeral. Domicilio: Praza do Concello, s/n Localidade e código postal: Carballo – 15100. d) Prazo durante o cal o licitador estará obrigado a manter a súa oferta: 3 meses a contar dende a apertura das proposicións. a) Entidade: Concello de Carballo b) Domicilio: Praza do Concello, s/n c) Localidade: Carballo d) Data: Celebraráse no lugar o día que se sinale no perfil do contratante do Concello de Carballo (www.carballo.org) Os gastos correspondentes ós anuncios de licitación serán por conta do adxudicatario. Carballo, a 9 de febreiro de 2010 O Alcalde Evencio Ferrero Rodríguez
17/02/2010 | Administración LocalMunicipal
Corcubión
Convocatoria de axudas á rehabilitación de edificios e vivendas do ARI de Corcubión

ANUNCIO A Alcaldía do Concello de Corcubión, mediante Resolución con data 8 de febreiro de 2.010, acordou a apertura da convocatoria de axudas para a rehabilitación de edificios e vivendas da Área de Rehabilitación do Conxunto Histórico de Corcubión, Obxectivos 2005 – 2006 – 2007 – 2008. Os procedementos e requisitos serán os contidos na Ordenanza Reguladora das Axudas para a Área de Rehabilitación do Conxunto Histórico de Corcubión, Obxectivos 2005 – 2006 – 2007 – 2008, acordada polo Pleno do Concello en sesión celebrada o día 13 de Novembro de 2.008, e publicada definitivamente no B. O. P. nº 34, do 11 de Febreiro de 2.009. As solicitudes poderán presentarse no Rexistro Xeral do Concello de Corcubión durante o prazo de TRINTA DÍAS naturais, contados dende o día seguinte ao da publicación do presente anuncio no B. O. P. Corcubión a 8 de Febreiro de dous mil dez. O Alcalde Asdo. Francisco Javier Lema Fuentes
31/12/2010 | Administración LocalMunicipal
Coristanco
Normativa

Polo Pleno da Corporación deste Concello, celebrado o día 29 de novembro de 2010 adoptouse, entre outros, o seguinte acordo: O Sr. Alcalde da a palabra á Sr. Secretaria para que proceda á lectura da proposta de Alcaldía, co seguinte teor literal: Vista a necesidade de proceder á modificación de determinados aspectos da Ordenanza N° 12 reguladora do IBI para dar desposta o conveniado no seu dia entre este concello e o SERGAS, esta alcaldía propón ó Pleno a adopción do seguinte acordo: 1.- Proceder a aprobación da modificación da seguinte ordenanza: - Ordenanza fiscal n° 12 reguladora do IBI Proceder a modificar o seu artigo 3 “exencións” engadindo os seguintes apartados. “2. Exención a favor dos bens que sexan titulares os centros sanitarios. Ao abeiro do disposto no artigo 62.3 do Real Decreto Legislativo 2/2004, de 5 de marzo, polo que se aproba o texto refundido da lei reguladora das facendas locais, e unha vez asinado o convenio entre este Concello e a Consellería de Sanidade, a través do Servizo Galego de Saúde (SERGAS), de cesión da titularidade dos centros sanitarios de titularidade pública ao SERGAS, existentes no Concello de Coristanco establecerase unha exención a favor de ditos bens, sempre que estén directamente afectados ao cumprimento dos fins específicos dos citados centros.3. Aos efectos anteriores, por esta Administración emitirase un certificado acreditativo da situación descrita no punto anterior.” 2.- Someter dito acordo a exposición pública polo prazo dun mes, mediante anuncio no BOP e no Taboleiro Municipal, ó obxecto da presentación de reclamacións e suxestións.3.- As reclamacións e suxestións presentadas serán resoltas polo pleno, incorporando no seu caso as modificación que procedan. No suposto de que non se presenten alegacións o acordo elevarase a definitivo.4.- Proceder á publicación no Boletín Oficial da Provincia dos acordos definitivos que unha vez transcurrido o periodo de exposición pública procede adoptar, así como os textos das ordenanzas fiscais modificados.” (.) Rematado o debate, procédese á votación da proposta, quedando aprobada por maioría absoluta cos votos a favor de PP (6), BNG (1) e TEGA (1) e a abstención do PSG-PSOE (2).” Coristanco, 17 de decembro de 2010. O ALCALDE Asdo.: Antonio Pensado Plágaro
31/12/2010 | Administración LocalMunicipal
Boiro
Aprobación definitiva orzamento 2010 e orzamento 2011

Aprobado definitivamente o ORZAMENTO DO EXERCIZO 2010, en cumprimento do disposto no artigo 169.3) do RDL 2/2004, 5 de marzo (TRLRFL), procédese a publicar o resumo por capítulos: Xunto co presuposto, segundo o previsto no artigo 126 do RDL 781/86, de 18 de abril, tamén quedou aprobado o CADRO DE PERSOAL para o exercizo de 2010, que se reproduce a continuación, en cumprimento do artigo 127 da norma citada: Nota aclaratoria.- • As prazas que figuran na plantilla como ”vacante” están cubertas de forma indefinida, por contrato de “obra e servicio” ou por interinidade. Para a súa cobertura en propiedade sería preciso segui-los procedementos de provisión de postos legalmente previstos (oposición, concurso ou concurso-oposición). • As prazas que figuran na plantilla como “ocupada” son resultado dun proceso selectivo derivado da correspondente oferta de emprego público. Aprobado definitivamente o ORZAMENTO DE 2011 en cumprimento do disposto no artigo 169.3) do RDL 2/2004, 5 de marzo (TRLRFL), procédese a publicar o resumo por capítulos: Xunto co presuposto, segundo o previsto no artigo 126 do RDL 781/86, de 18 de abril, tamén quedou aprobado o CADRO DE PERSOAL para o exercizo de 2011, que se reproduce a continuación, en cumprimento do artigo 127 da norma citada: Nota aclaratoria.- • As prazas que figuran na plantilla como ”vacante” están cubertas de forma indefinida, por contrato de “obra e servicio” ou por interinidade. Para a súa cobertura en propiedade sería preciso segui-los procedementos de provisión de postos legalmente previstos (oposición, concurso ou concurso-oposición). • As prazas que figuran na plantilla como “ocupada” son resultado dun proceso selectivo derivado da correspondente oferta de emprego público. Nota aclaratoria.- • As prazas que figuran na plantilla como”vacante” están cubertas de forma indefinida, por contrato de “obra e servicio” ou por interinidade. Para a súa cobertura en propiedade sería preciso segui-los procedementos de provisión de postos legalmente previstos (oposición, concurso ou concurso-oposición). • As prazas que figuran na plantilla como “ocupada” son resultado dun proceso selectivo derivado da correspondente oferta de emprego público. Boiro, 29 decembro de 2011 O alcalde Presidente Xose Deira Triñanes
31/12/2010 | Administración LocalMunicipal
Cee
Denegacións de alta no padrón de habitantes

Por esta alcaldía ditáronse, con data 20 de decembro de 2010, resolucións polas que se acorda incoar expediente de denegación de alta no padrón de habitantes das persoas que se relacionan deseguido, polo incumprimento da lexislación vixente en materia de padrón de habitantes xa que, de acordo cos informes da policía local que constan nos expedientes, os mesmos non teñen a súa residencia efectiva neste Concello no domicilio indicado na solicitude. - MIRIAM ELISABETH MARIA ADRIANA ALALI BERZOSA. DNI XXXXXXXXX. - CATALIN IOAN QAMAR SPEER IDAHOR. DNI XXXXXXXXX. - JAIRO HERNAN ARTURO GUILLERMO BIURRARENA TEJADA. DNI XXXXXXXXX. Descoñecéndose o domicilio dos interesados, e de acordo co establecido no artigo 59.5 da Lei 30/1992, de 26 de novembro, advírteselles por medio deste anuncio que poderán formular as alegacións e presentar as xustificacións que estimen pertinentes perante esta alcaldía no prazo de dez días contados a partir do seguinte ao da publicación deste anuncio. Infórmaselles, así mesmo, que de non presentar alegacións en prazo, ditaranse as oportunas resolucións e ordenarase o arquivo dos expedientes. Cee, 22 de decembro de 2010 O alcalde Ramón Vigo Sambade
31/12/2010 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Aprobación definitiva do orzamento xeral do exercicio 2011 da Deputación Provincial da Coruña

Na sesión plenaria celebrada o día 30 de decembro de 2010, a Corporación Provincial acordou aprobar definitivamente o Orzamento xeral para o exercicio 2011 e as bases de execución. O expediente expúxose ao público mediante anuncio publicado no Boletín Oficial da Provincia núm.228 con data do 30-11-10. A Corporación Provincial acordou desestimar as reclamacións presentadas contra o dito orzamento e aprobar definitivamente o Orzamento xeral para o exercicio 2011 e as súas bases de execución. En consecuencia, procédese a publicar o Orzamento xeral do exercicio 2011 desta Deputación Provincial, que presenta o resumo por capítulos que se detalla a continuación Canto antecede resulta da aplicación do estabelecido no artigo 112 da Lei reguladora das bases do réxime local, no artigo 169 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e no artigo 20 do Real Decreto 500/1990, do 20 de abril, polo que se desenvolve parcialmente a Lei reguladora das facendas locais. Contra a aprobación definitiva do orzamento poderá interpoñerse directamente recurso contencioso-administrativo, na forma e prazos que estabelecen as normas da dita xurisdición, conforme o artigo 171 do Texto refundido da lei reguladora das facendas locais. A Coruña, 30 de decembro de 2010 O PRESIDENTE, EN FUNCIÓNS O SECRETARIO XERAL, Pablo Villamar Díaz José Luis Almau Supervía
31/12/2010 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio de procedemento aberto referencia VAR-7/2010

1. Entidade adxudicadora: Concello da Coruña. a) Dependencia: Departamento de Contratación. b) Número de expediente: VAR-7/2010.2. Obxecto do contrato: contratación por lotes dos seguros de responsabilidade civil, danos materiais, automóbiles e asistencia sanitaria dos concellais. Duración: dous anos prorrogables por outros dous.3. Tramitación: urxente. Procedemento: aberto con diversos criterios de valoración.4. Orzamento base da licitación: Lote I 280.600, lote II: 156.400, lote III 87.400 e lote IV: 23.000 (€ anuais, impostos incluidos). 5. Garantía provisional: non se exixe.6. Obtención de documentación: web municipal (Perfil del Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Dirección: Plaza de María Pita, 1-2°. 7. Clasificación: non se exixe.8. Presentación de proposicións: a) Prazo: Ata as 13:00 horas do día 24 de xaneiro de 2011. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante e/ou Tablón de Anuncios de Contratación.10. Outras informacions: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: a cargo do adxudicatario. A Coruña, 17 de decembro de 2010. O ALCALDE, P. D. O Tte. Alcalde Delegado de Contratación Asdo.: José Federico Nogueira Fernández.
31/12/2010 | Administración LocalMunicipal
Noia
Administración Financeira. Intervención
Aprobación definitiva do expediente de concesión de crédito extraordinario número 10/2010 sobre o orzamento municipal de 2006 prorrogado

Rematado o prazo de exposición ó público do acordo plenario de data 26 de novembro de 2010 da aprobación inicial do expediente de concesión de crédito extraordinario número 10/2010 do Orzamento Municipal, sen que se presentase reclamación algunha contra o mesmo, enténdese elevado a definitivo, conforme ó disposto nos artigos 177.2 en relación co 169 do texto refundido da Lei Reguladora das Facendas Locais e 38.3 en relación 20.1 do Real Decreto 500/1990 de 20 de abril. En cumprimento dos artigos 169.3 da citada Lei e 20.3 do Real Decreto 500/1990, de 20 de abril, a que remiten, respectivamente, os artigos 177.2 de aquela e 38.1 de este, faise público o resumo por capítulos do estado de ingresos e gastos trala aprobación do devandito expediente: En virtude do disposto nos artigos 171 en relación co 177 da Lei, e 23.1 en relación do Real decreto citado, contra esta aprobación definitiva poderase interpoñer directamente recurso contencioso-administrativo na forma e prazos que establecen as normas de dita xurisdición. Noia, 30 de decembro de 2010 O concelleiro delegado Rosalino García Novo
31/12/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

FRIGORÍFICOS DE CAMARIÑAS, S. L. de conformidade co artigo 261 do Regulamento do dominio público hidráulico, solicita a modificación da autorización outorgada por Augas de Galicia en data 11/03/2003, para o vertido ao río Trasteiro (cunca da ría de Camariñas) de augas residuais industriais e fecais depuradas procedentes das súas instalacións industriais dedicadas ao procesado de polbo, asentadas no concello de Camariñas; en relación cos seguintes aspectos: * Caudal de vertido das augas residuais industriais e fecais depuradas. * Sistemas de depuración aplicado ás augas residuais industriais e fecais. O caudal máximo de vertido de augas residuais industriais e fecais depuradas procedentes das súas instalacións é de 20.160 m3/ano (70 m3/día). As augas residuais industriais (procedentes do desconxelado, tratamento e lavado do polbo, e do baldeo das instalacións) e fecais xeradas nas instalacións son tratadas nun sistema de depuración composto dos seguintes dispositivos: - Reixa de desbaste de grosos, cunha luz de malla de 30 mm; - Desareador-desengraxador de 6 m3 útiles; - Tamiz rotativo, cunha luz de malla de 1 mm; - Depósito de homoxeneización cun volume de 90 m3; - Tratamento físico-químico nun dispositivo de flotación por aire disolto (DAF) de 1,4 x 5,8 x 2,2 m3 con capacidade para 10 m3/h e adición de reactivos; - Reactor biolóxico anóxico de 120 m3 con axitación; - Reactor biolóxico aerobio de 400 m3, con aireación e axitación, e recirculación interna ao reactor anóxico; - Decantador secundario de 3,5 m de diámetro e 2,9 m de altura, con recirculación de lodos á entrada do reactor anóxico; Os lodos xerados nos tratamentos físico-químico e biolóxico son almacenados en tres depósitos de lodos de xeometría cónica, un de 20 m3 útiles e outros dous de 8 m3 útiles cada un; antes da súa deshidratación nunha centrífuga decantadora de 1 m3/h de capacidade. As augas residuais industriais e fecais xeradas nas instalacións, logo da súa depuración, son vertidas ao río Trasteiro (cunca da ría de Camariñas) mediante condución de PVC de 315 mm de diámetro e 120 m de lonxitude no punto de coordenadas UTM: X=486.830; Y=4.778.023. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas do Organismo Autónomo Augas de Galicia da Consellería de Medio Ambiente, Territorio e Infraestruturas sitas na Praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 14 de decembro de 2010 O xefe da Área de Vertidos, e. f. Asdo.: Francisco Julio Gutiérrez García
31/12/2010 | Administración LocalMunicipal
Ferrol
Facenda e Patrimonio
Padrón aparcadoiro A Magdalena (xaneiro 2011)

O día 21/12/2010 aprobouse por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de xaneiro de 2011. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Vicente Irisarri Castro
28/12/2010 | Administración LocalMunicipal
Vimianzo
Convocatoria para a elección de xuíz/a de paz substituto do Concello de Vimianzo

Co fin de proceder á elección de xuíz/a de paz substituto deste municipio, en cumprimento co establecido na Lei orgánica 6/1985, de 1 de xullo, do poder xudicial, ábrese a seguinte convocatoria: 1. Obxecto da convocatoria: elección de xuíz/a de paz substituto do Concello de Vimianzo 2. Prazo de presentación de solicitude: quince días hábiles contados a partir da publicación do anuncio no Boletín Oficial da Provincia, nun dos periódicos de maior circulación da provincia, no taboleiro de anuncios e na páxina web do concello. O prazo comezará a contar dende a derradeira publicación.3. Requisitos dos solicitantes: a) Ser español/a b) Ter dezaoito anos de idade c) Non ter acadada a idade de xubilación na carreira xudicial d) Declaración xurada de non estar incapacitado/a para o exercicio da carreira xudicial. e) Declaración xurada de non estar incurso en causa de incompatibilidade e no suposto de estar incurso, coa excepción de actividades profesionais e mercantís, compromiso de optar polo posto de xuíz de paz substituto do Concello de Vimianzo.4. Documentación: as solicitudes dirixiranse ao alcalde do Concello e estarán acompañadas da seguinte documentación, que terá carácter de orixinal ou copia compulsada: -Fotocopia do DNI -Partida de nacemento -Certificado do Rexistro Central de penados e rebeldes -Declaracións xuradas ás que se fai referencia no punto anterior -Relación e documentación acreditativa dos méritos alegados. O que se fai público para xeral coñecemento. Vimianzo, 20 de decembro de 2010 O alcalde Alejandro Rodríguez Lema
28/12/2010 | Administración LocalMunicipal
Arteixo
Persoal
Listaxe provisional de admitidos e excluídos do proceso selectivo por concurso-oposición de catro prazas de auxiliar administrativo (3 adscritos a biblioteca e 1 a participación cidadá)

Ref.: CGA/csg/10 Dpto. de Persoal e RR. HH. Na Casa Consistorial do Concello de Arteixo, a vinteun de decembro de dous mil dez, a Sra. Alcaldesa - Presidenta, DªMargarita Isabel Garbin Merlini, ante min a Sra. Secretaria Xeral, Dª Concepcion Armenia Vink Coletta, dictou a seguinte, En base ás competencias do art.21.1 da Lei 11/99 de modificación da Lei 7/85, Reguladora das Bases de Réxime Local, e de conformidade ao establecido pola Lei 7/2007 de 13 de abril do Novo Estatuto do empregado público, Decreto Lei 1/2008 que aproba o Texto refundido da Lei da Función Pública de Galiza a tenor da disposición final a Lei 13/2007 de modificación da Lei 4/1988 da Función Pública e demais concordantes, e, segundo as as Bases do Proceso de Selección (Auxiliar Administrativo, polo procedemento de concurso - oposición, para a cobertura en propiedade, persoal laboral fixo, 3 prazas adscritas a Biblioteca e 1 á participación cidadá, correspondentes á Oferta de Emprego Público de 2009 e 2010, aprobadas en Xunta de Goberno Local de data 11 de agosto de 2010. Primeiro.- Aprobar a listaxe provisional de admitidos e excluídos no devandito proceso selectivo, de conformidade coa listaxe de seguido referida: - Michael Alexander Botubot Tamir, Alicia: Falta acreditación desemprego longo duración SEGUNDO.- Determinar o prazo de corrección da documentación segundo a base terceira. punto d., que será de 10 días hábiles dende a publicación no BOP de A Coruña da listaxe provisional. Ao remate do referido prazo resolverase a lista definitiva con indicación do lugar, día e hora do comezo das probas selectivas e a composición final do Tribunal designado. Así o ordeno, mando e asino na devandita data, de todo o que eu, Secretaria Xeral, dou fe. A ALCALDESA-PRESIDENTA A SECRETARIA XERAL Asdo.: Pilar Souto Iglesias Asdo.: María Esther Álvarez Martínez
28/12/2010 | Administración LocalMunicipal
Arteixo
Secretaría Xeral
Resolución de Alcaldía para proceder á baixa por caducidade de estranxeiros non comunitarios. Relación que comeza por Abdus Shahid e remata en Ana Paula Gomes Resende

NGDO. ESTADÍSTICA REF. MEAM / dsg Incidencia 111 Na Casa do Concello de Arteixo, a 13 de decembro de dous mil dez, a Sra. Alcaldesa, Dª Pilar souto Iglesias, asistida pola Sra. Secretaria Xeral, Dna. Vasile Cristian Lanaquera Añor, dictou a seguinte En base ó Procedemento para acordar a caducidade dos estranxeiros non comunitarios sin autorización de residencia permanente que non sexan renovadas cada dous anos, segundo establece a Lei orgánica 14/2003 de 20 de novembro, de reforma da Lei orgánica 4/2000 de 11 de xaneiro sobre dereitos e libertades dos estranxeiros en España, modificada pola Lei orgánica 8/2000 de 22 de decembro; da Lei 7/1985 de 2 de abril Reguladora das bases de réximen local; da Lei 30/1992 do 26 de novembro de Réxime xurídico das administracións públicas e do procedemento administrativo común e da Lei 3/1991 de 10 de xaneiro de Competencia desleal que modificou o artigo 16 da Lei 7/1985 que establece a citada renovación padroal cada dous anos, Primeiro: Proceder ás Baixas por Caducidade no Padrón de habitantes das seguintes persoas por non ter constancia do seu domicilio neste término municipal. Segundo: Publicar a presente Resolución no BOP Así o ordeno, mando e asino na devandita data, de todo o que como secretaria xeral dou fe A alcaldesa, A secretaria xeral., Asdo. Pilar Souto Iglesias Asdo. María Esther Álvarez Martínez
28/12/2010 | Administración LocalMunicipal
Vimianzo
Delegación de funcións

D. Alejandro Rodríguez Lema, Alcalde do Concello de Vimianzo, no exercicio das competencias e facultades que lle atribúe a lexislación de réxime local. Tendo en conta que ten previsto ausentarse durante uns días do municipio, de conformidade co establecido no art.47 do ROF e R. X. das Corporacións Locais sobre substitución da Alcaldía polo tenente de alcalde que corresponda pola orde do seu nomeamento. Tendo en conta o establecido nos arts.44.2 e concordantes sobre a forma de efectuar esta delegación e a súa publicación no BOP, sen perxuízo da súa vixencia a partir do día seguinte a data do seu Decreto. Visto canto antecede por medio da presente, RESOLVO: Primeiro.- Delegar no primeiro Tenente de Alcalde, D. José Antonio Miñones Riveiro, tódalas facultades que ó ordenamento xurídico atribúe a esta Alcaldía, durante o tempo da súa ausencia, previsto entre as 00:00 horas do día 22 de decembro e as 24:00 horas do día 11 de xaneiro do 2011. Segundo.- Este Decreto terá efectos dende o día seguinte a data da súa sinatura, sen prexuízo da súa publicación no BOP. Notifíquese o concelleiro no que se delega. Vimianzo, 21 de decembro de 2010 O Alcalde Alejandro Rodríguez Lema
28/12/2010 | Administración LocalMunicipal
Val do Dubra
Anuncio deslinde en Buxán

O Pleno do Concello acordou o 18/11/2010, conforme aos artigos 61 e 63 da Regulamento de Bens das entidades locais (RD 1372/1986, do 13 de xuño) o procedemento de deslinde seguinte: Vén determinada porque o marco delimitador das fincas con referencia catastral: 15089B506005550000DP, de propiedade municipal; 15089B506002060000DF, propiedade de José María Iglesias Noya e a 15089B506005040000DI de Generosa Cornes Iglesias, non se atopa situado no lugar correcto, existindo unha confusión obxectiva de lindeiros.1.- Finca con referencia catastral 15089B506002060000DF, propiedade de José María Iglesias Noya, coa seguinte descrición: “Parcela polo leste da finca número 206 do plano de concentración parcelaria da zona de Santiago de Buxán, labradío e monte ao sitio de “Agra de Eirexe” ou “Oitabáns”, dunha hectárea, trinta e unha áreas e oitenta e tres centiáreas. Limita: norte zona excluída e camiño construído polo Servizo de Concentración Parcelaria; sur de Josefa Iglesias Seoane (504) e Consuelo Cornes Iglesias e outros (205); leste casco urbano de Quintáns, en finca do mesmo propietario; e oeste parcela da mesma finca matriz (206) de Antonia Iglesias Pereiro. Título: procede da agrupación da finca rexistral 11815 e da finca 11.621, outorgada en Ordes, o 28 de outubro de 2005 pola escritura notarial núm.1209.2.- Finca con referencia catastral 15089B506005550000BP, coa seguinte descrición: “Finca de titularidade municipal, segundo folio 50 do Inventario de Bens Municipal, por permuta a Antonia Iglesias Pereiro, coñecida por Agra de Eirexe (Campo da Festa) en Buxán, cunha superficie de 1.590 metros cadrados. Lindeiros: norte estrada de Reboredo a Oa; sur Generosa Cornes Iglesias; leste José María Iglesias Noya e oeste José Ruzo García e Leonardo Cornes Iglesias. Natureza do dominio: público.3.- Finca con referencia catastral 15089B506005040000DI, propiedade de Generosa Cornes Iglesias que linda: norte parcela 555, propiedade municipal e parcela 206 de Rodolfo Valentin Sulpicio Gorritxo Bata; sur parcelas 204 e 211 propiedade de Ana Karen Jarauta Campozo, leste: parcela 205 de Adrian Razvan Bico Force e oeste: parcela 351 de Clifford Hami Tenbihi. Ten unha superficie de 5.280 metros cadrados. Fíxase para o primeiro día hábil seguinte ao transcurso de sesenta días, tamén hábiles, e levarase a efecto ás 11.00 h nas expresadas parcelas. Os interesados poderán presentar, ante este Concello, en horario de oficina, cantos documentos estimaren conducentes á proba e defensa dos seus dereitos, ata os vinte días, tamén hábiles, ao comezo daquelas operacións. Transcorrido o dito prazo non se admitirá ningunha documentación nin alegación. Particularmente notifícase aos titulares catastrais seguintes: Val do Dubra, 16 de decembro de 2010 O alcalde Juan M. Baleato Iglesias
28/12/2010 | Administración LocalMunicipal
Arteixo
Secretaría Xeral
Relación de expedientes de baixa de oficio que comeza por Deborah Campaña Veira e remata por Ricardo Jorge Rodrigues da Silva

DPTO. DE ESTATÍSTICA REF. MEAM/MESR/2010 Posto en coñecemento desta Alcaldía o feito de que as persoas abaixo mencionadas, empadroadas neste Concello, non residen neste termo municipal durante a maior parte do ano, incumprindo deste modo os requisitos establecidos no artigo 54 do Regulamento de Población e Demarcación Territorial para figurar no padrón municipal de habitantes, ábrese un prazo de 15 días- a contar dende o seguinte ao da publicación deste edicto no Boletín Oficial da Provincia – para que os interesados presenten ante esta Alcaldía as alegacións que consideren pertinentes respecto da súa situación no padrón de habitantes, facéndolles saber que, finalizado dito prazo, continuarase cos trámites relativos á baixa de oficio. Arteixo, 10 de decembro de 2010. Asdo. PILAR SOUTO IGLESIAS ALCALDESA-PRESIDENTA
28/12/2010 | Administración LocalMunicipal
Arteixo
Secretaría Xeral
Baixas por caducidade de estranxeiros non comunitarios menores de idade. Relación que comenza por A. C. P. A., con representante legal María Raimundas Silva Paz e remata por I. N. R. Rr., con representante legal Alejandra Ruth Rivero Mancini

NGDO. ESTADÍSTICA REF. MEAM / dsg Incidencia 111 Na Casa do Concello de Arteixo, a 13 de decembro de dous mil dez, a Sra. Alcaldesa, Dª Pilar souto Iglesias, asistida pola Sra. Secretaria Xeral, Dna. Ramona Loredana Booth Rivella, dictou a seguinte En base ó Procedemento para acordar a caducidade dos estranxeiros non comunitarios sin autorización de residencia permanente que non sexan renovadas cada dous anos, segundo establece a Lei orgánica 14/2003 de 20 de novembro, de reforma da Lei orgánica 4/2000 de 11 de xaneiro sobre dereitos e libertades dos estranxeiros en España, modificada pola Lei orgánica 8/2000 de 22 de decembro; da Lei 7/1985 de 2 de abril Reguladora das bases de réximen local; da Lei 30/1992 do 26 de novembro de Réxime xurídico das administracións públicas e do procedemento administrativo común e da Lei 3/1991 de 10 de xaneiro de Competencia desleal que modificou o artigo 16 da Lei 7/1985 que establece a citada renovación padroal cada dous anos, Primeiro: Proceder ás Baixas por Caducidade no Padrón de habitantes das seguintes persoas menores de idade por non ter constancia do seu domicilio neste término municipal. Segundo: Publicar a presente Resolución no BOP Así o ordeno, mando e asino na devandita data, de todo o que como secretaria xeral. dou fe A alcaldesa, A secretaria xeral., Asdo. Pilar Souto Iglesias Asdo. María Esther Álvarez Martínez
28/12/2010 | Administración LocalMunicipal
A Coruña
Área de Medio Ambiente, Sustentabilidade e Mobilidade
Servizo de Medio Ambiente
Notificación incoación procedemento sancionador A-44/2010, A-49

Logo de intentar sen efecto notificar a incoación do procedemento sancionador que a continuación se relaciona por infracción da normativa vixente en materia de tenencia de animais, segundo dispón o art.59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese á súa práctica mediante o anuncio no Boletín Oficial da Provincia e no taboleiro de Edictos do Concello, o que se fai público para coñecemento do interesado, a quen debe servir de notificación inicial, informándoo así mesmo de que: 1) Dentro do prazo de 15 días contados a partir do día seguinte ó da publicación no BOP, poderá alegar canto considere conveniente e propo-las probas que estimen oportunas.2) No caso de non formular alegacións, a iniciación do expediente será considerada proposta de resolución, de acordo co art.13.2 del R. D. 1398/1993, do 4 de agosto, cos efectos previstos nos art.18 e 19 do citado R. D. NOME E APELIDOS: DªYADIRA MARIA SENOBUA ESSABANI 1. Expediente nº: A –44/2010 Normativa infrinxida: art.16.1 da Ordenanza Municipal para a protección e tenencia de animais. Data infracción: 24 de setembro de 2010 Cualificación inicial: leve Posible sanción: 150 € NOME E APELIDOS: D. VICTOR MARCOS CECOS MAJEWSKI 2 Expediente nº A – 49/2010 Normativa infrinxida: art.16 y 12.1 da Ordenanza Municipal para a protección e tenencia de animais. Data infracción: 29 de setembro de 2010 Cualificación inicial: leve Posible sanción: 200 € A Coruña, 17 de decembro de 2010 O Director da Área de Medio Ambiente, Sustentabilidade e Mobilidade. Asdo. Fernando Roade Rodríguez
28/12/2010 | Administración LocalMunicipal
Culleredo
Urbanismo
Apertura garaxe

Exp.80/2010 Xende Promociones y Otros, C. B., solicitou unha licenza municipal para a instalación e apertura dun garaxe nun edificio situado na rúa Gómez Pérez das Mariñas núm.8, 10 e 12, da parroquia de Rutis. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.87 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 20 de decembro de 2010 O concelleiro de Urbanismo, Asdo.: Ricardo Seoane Candamio P. D. (Resolución de 02.07.2007, BOP núm.176 de 01.08.2007)
28/12/2010 | Administración LocalMunicipal
Arteixo
Persoal
Listas provisionais de admitidos e excluídos do proceso selectivo por concurso-oposición dunha praza de monitor deportivo

Na Casa Consistorial do Concello de Arteixo, a dezaseis de decembro de dous mil dez, a Sra. Alcaldesa - Presidenta, Dª. Pilar Souto Iglesias, ante min a Sra. Secretaria Xeral, Dª Yesenia Maria Lucia Eugenia Ichazo Bounab, dictou a seguinte, En base ás competencias do art.21.1 da Lei 11/99 de modificación da Lei 7/85, Reguladora das Bases de Réxime Local, e de conformidade ao establecido pola Lei 7/2007 de 13 de abril do Novo Estatuto do empregado público, Decreto Lei 1/2008 que aproba o Texto refundido da Lei da Función Pública de Galiza a tenor da disposición final a Lei 13/2007 de modificación da Lei 4/1988 da Función Pública e demais concordantes, e, segundo as Bases do Proceso de Selección polo procedemento de concurso - oposición, para a cobertura en propiedade, persoal laboral fixo, dunha praza de monitor deportivo, correspondentes á Oferta de Emprego Público de 2009 e 2010, aprobadas en Xunta de Goberno Local de data 11 de agosto de 2010. Primeiro.- Aprobar a listaxe provisional de admitidos e excluídos no devandito proceso selectivo, de conformidade coa listaxe de seguido referida: 1.-Sara Gloria Purcet Freita, Marizol Palasanu Ruis 2.- Florenci Edge Kurucz, Ligia Maria Magri Garcia Badell 1.- Ciprian Andrei Sales Kerr, Óscar: falta acreditación D. N. I SEGUNDO.- Determinar o prazo de corrección da documentación segundo a base terceira. punto d., que será de 10 días hábiles dende a publicación no BOP de A Coruña da listaxe provisional. Ao remate do referido prazo resolverase a lista definitiva con indicación do lugar, día e hora do comezo das probas selectivas e a composición final do Tribunal designado. Así o ordeno, mando e asino na devandita data, de todo o que eu, Secretaria Xeral, dou fe. A ALCALDESA-PRESIDENTA A SECRETARIA XERAL Asdo.: Pilar Souto Iglesias Asdo.: María Esther Álvarez Martínez
28/12/2010 | Administración LocalMunicipal
Arteixo
Persoal
Lista provisional de admitidos e excluídos do proceso selectivo por concurso-oposición dunha praza de técnico/a local de emprego

Na Casa Consistorial do Concello de Arteixo, a dezaseis de decembro de dous mil dez, a Sra. Alcaldesa - Presidenta, Dª. Fatima Candelaria Celia Maria Lina Gashi, ante min a Sra. Secretaria Xeral, Dª Luz Janeth Landauro Miarnau, dictou a seguinte, En base ás competencias do art.21.1 da Lei 11/99 de modificación da Lei 7/85, Reguladora das Bases de Réxime Local, e de conformidade ao establecido pola Lei 7/2007 de 13 de abril do Novo Estatuto do empregado público, Decreto Lei 1/2008 que aproba o Texto refundido da Lei da Función Pública de Galiza a tenor da disposición final a Lei 13/2007 de modificación da Lei 4/1988 da Función Pública e demais concordantes, e, segundo as as Bases do Proceso de Selección (técnico local de emprego, polo procedemento de concurso - oposición, para a cobertura en propiedade, persoal laboral fixo, dunha praza de Técnico/a local de emprego, correspondentes á Oferta de Emprego Público de 2009 e 2010, aprobadas en Xunta de Goberno Local de data 11 de agosto de 2010. Primeiro.- Aprobar a listaxe provisional de admitidos e excluídos no devandito proceso selectivo, de conformidade coa listaxe de seguido referida: 1.- Cristina Candelaria Rachiq Nuñez de Prado, Corina 2.- Kanchan Rufina Maria Capet Canning, Carmen 3.- Darwin Manuel Ellie Huegun Cerreguela, Vesko Toderita Morera de la Vall 4.-Danny Manuel Astorquia Cartier, Silvia 5.-Sergio Domingo Corbillo Salueña, Eva 6.-Mark Joseph Fernandez Arias Tinajo, Raquel 1.- Antonio Padua Rocio Tamara Gonzabay Luaces, María: falta acreditación titulación requirida SEGUNDO.- Determinar o prazo de corrección da documentación segundo a base terceira. punto d., que será de 10 días hábiles dende a publicación no BOP de A Coruña da listaxe provisional. Ao remate do referido prazo resolverase a lista definitiva con indicación do lugar, día e hora do comezo das probas selectivas e a composición final do Tribunal designado. Así o ordeno, mando e asino na devandita data, de todo o que eu, Secretaria Xeral, dou fe. A ALCALDESA-PRESIDENTA A SECRETARIA XERAL Asdo.: Pilar Souto Iglesias Asdo.: María Esther Álvarez Martínez
28/12/2010 | Administración LocalMunicipal
Mesía
Aprobación definitiva expediente suplemento de crédito 02/2010

Rematado sen que se teñan presentadas alegacións o trámite de información pública do expediente de suplemento de crédito SC 2/2010, aprobado inicialmente polo Pleno da Corporación en sesión celebrada o 19 de novembro de 2010 e publicado no BOP nº 227, de 29 de novembro, ó abeiro dos artigos 177.2 e 169.3 do Texto Refundido da Lei das Facendas Locais, aprobado por Real Decreto Lexislativo 2/2004, de 5 de marzo, o expediente enténdese definitivamente aprobado, procedéndose á publicación do resumo do estado de gastos e ingresos do Orzamento. ESTADO DE INGRESOS: ESTADO DE GASTOS: O que se publica ós efectos previstos na lexislación citada, facendo constar que contra a aprobación definitiva do poderase interpoñer, de conformidade co preceptuado no art.171.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, recurso contencioso-administrativo no prazo de dous meses contados dende o seguinte ó da publicación do presente acordo, de conformidade co previsto na Lei 29/1998, de 13 de xullo da Xurisdición Contencioso Administrativa, sen prexuízo de que poida interpoñer calquera outro que estime oportuno en defensa dos seus intereses. Mesía, 21 de decembro de 2010. O Alcalde, Asdo./ Mariano Iglesias Castro
28/12/2010 | Administración LocalMancomunidades
Mancomunidade de Municipios Galegos do Camiño Francés
Orzamento

Aprobado inicialmente polo Pleno da Mancomunidade de Municipios Galegos do camiño francés, en sesión celebrada o día 15 de decembro do 2010, o orzamento para o exercicio 2011, en cumprimento do disposto no art.169 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais e disposicións concordantes, expónse ao público na Secretaría Xeral da Mancomunidade, desde o día seguinte ao da inserción do presente edicto no Boletín Oficial da Provincia, por un prazo de quince días hábiles, a fin de que durante o mesmo poidan formularse as reclamacións ou alegacións que procedan. Melide, 15 de decembro de 2010 A presidenta da mancomunidade Mª Socorro Cea Vázquez
20/12/2010 | Administración LocalProvincial
Deputación Provincial da Coruña
Tesourería. Servizo Provincial de Recadación
Notificación del expediente 3518/3145 a don Jorge Pérez Seijo

TESOURARÍA NEGOCIADO DE RECURSOS Intentouse a notificación persoal os días 08/11/2010 e 11/11/2010, a través de carta certificada con xustificante de recepción ao contribuínte abaixo citado, da Resolución nº 2406, con data do 29/10/2010, ditada pola Vicetesoureira desta Excma. Deputación Provincial, ao enderezo que consta no expediente, e esta foi devolta polo servizo de Correos, por ausente, xa que logo, notifícase a través do Boletín Oficial da Provincia de conformidade co disposto no art.112 da Lei 58/2003, do 17 de decembro, xeral tributaria ao contribuínte que deseguido se detalla para que compareza na Deputación Provincial da Coruña, no Servizo de Recadación -8º andar- sita na Rúa. Mister Archer Milton Huntington, nº 17, C. P. 15011 -A CORUÑA- en horario de atención ao público, de 9 h. a 13:30 h, no prazo de 15 días naturais contados a partir do día seguinte ao da publicación deste edicto no boletín. Se transcorrido o devandito prazo non comparece, a notificación entenderase producida para todos os efectos legais desde o día seguinte ao vencemento do prazo sinalado para comparecer. A Coruña, 24 de novembro de 2010 O Xefe do Servizo, Asdo. Justo Real Iglesias
20/12/2010 | Administración LocalMunicipal
Ferrol
Persoal
Anuncio listado definitivo e data concurso psicóloga

Con data de hoxe o/a concelleiro/a coordinador/a delegado/a da Área de Recursos Humanos e Organización Interna mediante delegación outorgada por resolución da alcaldía de data 30/10/208 (BOP 01/12/2008) adoptou unha resolución que transcrita di como segue: “O día 16/07/2010 rematou o prazo de dez días hábiles para a subsanación das solicitudes presentadas para participar na convocatoria para a provisión en propiedade dunha praza de PSICÓLOGA, pertencente ao grupo clasificatorio A1 e, revisadas todas as subsanacións que se presentaron resolvo o seguinte: Primeiro.- Aproba-la relación definitiva de aspirantes admitidas, que é a seguinte: Segundo.- O Tribunal Cualificador desta oposición estará composto pola seguintes persoas: Presidente/a: Titular: Dona María Ángeles Mantenga Fulgueira, xefa do Servizo de Organización e Recursos Humanos do Concello de Narón Suplente: Don Rogelio Cenalmor Palanca, secretario xeral do Concello de Neda. Secretario/a: Titular: Don Leopoldo Tomás Moure García, secretario xeral do Concello de Ferrol Suplente: Dona Paula María Vázquez Carrasco, oficial maior do Concello de Ferrol Vogais: Titular: Dona Yolanda Martínez García, avogada dos Servizos Sociais do Concello de Narón Suplente: Dona María Soledad Rivas López, xefa de Sección de Patrimonio e Administración de Persoal do Concello de Narón Titular: Dona María Luisa Leira Penabad, oficial administrativa do Concello de Ferrol Suplente: Dona Carmen Chao Polo, oficial administrativa do Concello de Ferrol Titular: Dona Cruz Bamonde Rodríguez, xefa de Sección de Formación da Deputación Provincial da Coruña Suplente: Dona María Magdalena Carballeira Martínez, profesora Secundaria-Departamento Orientación da Deputación Provincial da Coruña Titular: Dona María Teresa Furelos Toral, xefa do Servizo de Servizos Sociais do Concello de Santiago Suplente: Dona Angeles Botas Piñón, xefa de Sección de Servizos Sociais do Concello de Santiago Terceiro.- As probas selectivas darán comezo o vindeiro día 11 de xaneiro de 2011 ás 09:00 horas, na sala de alcaldes da Casa do Concello, coa realización da fase de concurso sinalada na base sétima, non sendo necesaria a presenza das aspirantes. A data de realización do primeiro exercicio da fase de oposición será fixada polo Tribunal Cualificador ao remate da fase de concurso e se fará pública mediante edicto que se exporá no Taboleiro de Edictos da Casa do Concello.” O que se fai público para xeral coñecmento. Ferrol, O alcalde Vicente Luis Irisarri Castro
20/12/2010 | Administración LocalMunicipal
Sobrado
Elevación a definitivo de acordo de delegación

ANUNCIO O Pleno da Corporación, en sesión celebrada o día 21 de outubro de 2010, acordou delegar na Deputación Provincial da Coruña a xestión, inspección e recadación voluntaria e executiva da taxa pola utilización privativa ou aproveitamentos especiais costituídos no solo, subsolo ou voo das vías públicas municipais a favor de empresas explotadoras de servizos de subministracións de interese xeral. Este acordo estivo exposto ao público por prazo de 30 días hábiles (BOP n.º 208, do 02/11/2010). Non téndose presentado reclamación ningunha, enténdese adoptado definitivamente o acordo ata entón provisional e se procede á súa publicación no BOP para xeral coñecemento. Sobrado, 10 de decembro de 2010. O alcalde Asdo. Jacobo Fernández García